ส่องตลาด…ภาคบ่าย – บล.ฟิลลิป
ส่องตลาด...ภาคบ่าย - บล.ฟิลลิป ประจำวันที่ 22 พ.ค.60
22 พ.ค. 2560

ส่องตลาด…ภาคบ่าย – บล.ฟิลลิป
ตลาดหุ้น
แนวโน้มภาคบ่าย: ตลาดเริ่มทรงตัว
เช้านี้ฟื้นตัวตัวระยะสั้น: ตลาดหุ้นไทยเช้านี้ปรับตัวเพิ่มขึ้น 8.55 จุด ปิดที่ระดับ 1558.19 จุด ด้วยมูลค่าตลาดประมาณ 2 หมื่นล้านบาท โดยได้รับแรงหนุนจากการปรับตัวขึ้นตามตลาดหุ้นภูมิภาค และหุ้นขนาดใหญ่หลายตัว นำโดยกลุ่มธนาคารรวมถึง CPF ที่ราคาฟื้นตัวขึ้นหลังปรับลงลึกในช่วงก่อนหน้านี้ ขณะที่หุ้นกลุ่มENERG เริ่มมีสัญญาณเชิงบวกเล็กน้อย ก่อนการประชุม OPEC ในการลดกำลังการผลิต อย่างไรก็ดี คาดตลาดแค่ฟื้นตัวระยะสั้นเท่านั้น เพราะยังมีความเสี่ยงจากการที่ เฟด จะขึ้นดอกเบี้ยในเดือนหน้าอยู่ค่อนข้างสูง
คาดบ่ายนี้เริ่มทรงตัว: หลัง SET ทดสอบ 1560 จุด แต่ volume ไม่สูง คาดยังไม่น่าผ่านไปได้ง่ายดายนัก บ่ายนี้คาดเริ่มทรงตัวแถว 1560 +/- จุด ธีมเด่นระยะสั้น 1)หุ้นพลังงาน จากประเด็นบวกเก็งกำไร การลดกำลังการผลิต และ 2) กลุ่ม leasing จาก2 ประเด็นบวกคือ ยอดขายรถยนต์ที่ฟื้นตัวขึ้น และการลดดอกเบี้ยของธนาคารพาณิชย์ที่ทำให้ต้นทุนทางการเงินลดลง มองกรอบบ่ายนี้ 1555-1565 จุด
พอร์ตระยะสั้น: คงสถานะ MAJOR, BCH, DEMCO, WICE และ JMART
แนวโน้มตลาดหุ้นไทยภาคบ่ายในเชิงเทคนิค
ดัชนี 1,558.19 เปลี่ยนแปลง +8.55 จุด มูลค่าการซื้อขาย 19,815 ลบ.
เดินหน้าตามสัญญาณ แต่แนวต้าน EMA-75 ซึ่งถือเป็นด่านสุดท้ายของเส้นค่าเฉลี่ยที่ 1560 ยังดูแข็งแกร่ง ขณะที่ Modified Stochastic ก็ Overbought และเริ่มชะลอตัวเล็กน้อย บ่ายควรระวังการปรับฐาน ให้แนวรับที่ 1555 และ 1550 จุด
หุ้น/ราคา – ความเห็น
DTAC/42.00
แท่งเทียนเดินหน้าผ่าน EMA-25 ขึ้นมาด้วยแรงซื้อหนาแน่น พร้อมสัญญาณหนุนจาก Modi. Sto. และ MACD: รับ 41.25 ต้าน 43.00-43.50 Cut loss 40.50 บ.
BTS/8.35
ฐานราคามั่นคงดีแล้ว ขณะที่เครื่องมือค่อยๆ เดินหน้าขึ้นจากเขต Oversold มีโอกาสทดสอบแนวต้าน EMA-200 วัน : รับ 8.30 ต้าน 8.50-8.55 Cut loss 8.20 บ.
KSL/5.70
ปิดเหนือ EMA-75 ซึ่งเป็นแนวต้านเส้นค่าเฉลี่ยที่อยู่บนสุด พร้อมสัญญาณซื้อจากเครื่องมือหลายตัว แนวโน้มดี : รับ 5.60 ต้าน 5.90, 6.00 Cut loss 5.50 บ.
ตลาดอนุพันธ์
กลยุทธ์
Series/ราคา – ความเห็น
S50M17/987.70
Short ที่เปิดไว้ 982.70 จุด ตัดขาดทุนไปตอนเช้า สถานะใหม่ Short ที่ 990 จุด เป้าหมายทำกำไร 982 จุด ตัดขาดทุนเหนือ 993 จุด
THAIM17/17.87
Short ที่เปิดไว้ 17.81 บาท ถือต่อถ้ายังไม่ผ่าน 18 บาท รอทำกำไรที่ 17.10 บาท
GFM17/20,510
Short ยังไม่ได้ รอเปิดอีกครั้งที่ 20,580 บาท เป้าหมายทำกำไร 20,450 บาท ตัดขาดทุนเหนือ 20,650 บาท
USDM17/34.41
Short ยังไม่ได้ รอเปิดอีกครั้งที่ 34.44 บาท เป้าหมายทำกำไร 34.35 บาท ตัดขาดทุนเหนือ 34.48 บาท
อนุพันธ์เด่นเชิงเทคนิค
S50M17 / ราคาปิด 987.70 จุด เปลี่ยนแปลง +3.50 จุด
กราฟ 10 นาที เปิด Gap แล้วแกว่งตัวออกข้าง สัญญาณลบจาก MACD อยู่เหนือ Zero Line มอง Upside ยังจำกัด เนื่องจากเป็นการรีบาวด์ในกรอบทางลง รับ 986, 985 ต้าน 989, 991 จุด